Source: http://ajaj.hu/print.php?type=N&item_id=10
Timestamp: 2017-08-22 05:34:36
Document Index: 10198471

Matched Legal Cases: ['bíróság ', '§ 4', 'bíróság ', 'bíróság ', '§ 4', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Küldte Adm idõpont 2009.12.16. 16:29
A Joggal a Jogállamiságért Egyesület 2007. október 7.-i levele a beadványok nyilvánosságáról az alkotmánybíróság fõtitkárának, és a további történések.
Dr. Pálffy Ilona fõtitkár részére
1015 Budapest, Donáti u. 35-41.
A Joggal a Jogállamiságért Közhasznú Egyesület nevében személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) alapján az alábbi közérdekû adatok másolatban, illetõleg elektronikus úton való megküldését kérem:
1.	az OVB 154/2007. (VI. 25.) sz. határozata ellen beérkezett kifogásokat,
2.	az OVB 155/2007. (VI. 25.) sz. határozata ellen beérkezett kifogásokat,
3.	az OVB 156/2007. (VI. 25.) sz. határozata ellen beérkezett kifogásokat,
4.	az OVB 168/2007. (VII. 18.) sz. határozata ellen beérkezett kifogásokat,
5.	az OVB 169/2007. (VII. 18.) sz. határozata ellen beérkezett kifogásokat,
6.	az OVB 170/2007. (VII. 18.) sz. határozata ellen beérkezett kifogásokat,
7.	az OVB 171/2007. (VII. 18.) sz. határozata ellen beérkezett kifogásokat,
8.	az OVB 172/2007. (VII. 18.) sz. határozata ellen beérkezett kifogásokat,
9.	az OVB 173/2007. (VII. 18.) sz. határozata ellen beérkezett kifogásokat.
Adatigénylésünk jogi alapja a következõ:
Az Avtv. 1. §. (1) értelmében, a törvény célja, hogy a közérdekû adatokat mindenki megismerhesse.
Az Avtv. 2. § 4. pontja szerint közérdekû adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévõ, valamint a tevékenységére vonatkozó, a személyes adat fogalma alá nem esõ, bármilyen módon vagy formában rögzített információ vagy ismeret, függetlenül kezelésének módjától, önálló vagy gyûjteményes jellegétõl.
Az Országos Választási Bizottságnak a népszavazásra javasolt kérdések hitelesíthetõségérõl szóló határozatai elleni, az Alkotmánybírósághoz benyújtott kifogások nem a kezdeményezõk személyes ügyei. Ezekben az ügyekben az Alkotmánybíróság nem a kezdeményezõkre mint magánszemélyekre, hanem mindenkire kötelezõ döntéseket hoz, mégpedig úgy, hogy utáni további jogorvoslati lehetõség nincs. Közérdek, hogy e beadványok tartalmát a nyilvánosság megismerhesse.
Az Alkotmánybíróság közfeladatot ellátó szerv, amely az Avtv. 2. § 4. pontja szerinti közérdekû adatokat kezel.
Az Avtv. 20. § (4) bekezdése 2005. június 1-jétõl hatályos szövege kimondja, hogy „ha a közérdekû adatot tartalmazó dokumentum az igénylõ által meg nem ismerhetõ adatot is tartalmaz, a másolaton a meg nem ismerhetõ adatot felismerhetetlenné kell tenni”. Ezzel megegyezõ rendelkezést tartalmaz az Alkotmánybíróság Hivatala kezelésében lévõ közérdekû adatok megismerésére irányuló igények teljesítésének rendjérõl szóló Szabályzat 19. §-a, ezért az igényelt dokumentumok közül azokat, amelyek a kifogást benyújtó személyek védendõ személyes adatait is tartalmazzák, anonimizált formában kérjük megismerhetõvé tenni.
A 32/1992. (V. 29.) határozatában az Alkotmánybíróság kimondja: „Állami szerv vagy önkormányzat által kezelt azok az adatok, amelyek nem személyesek, és amelyeket törvényi rendelkezés alapján az erre jogosult szervek nem nyilvánítanak titkossá, bárki számára hozzáférhetõeknek minõsülnek. Ezáltal valósítható meg az a követelmény, hogy a polgárok minden közérdekû adathoz hozzájussanak. Nem a polgárnak kell az információszerzéshez érdekeltségét igazolnia, hanem a köz szolgálatára rendelt szervnek kell indokolnia - törvényi okok fennállását bizonyítva - az igényelt információ esetleges megtagadását.”
Az Alkotmánybíróság a 34/1994. (VI. 24.) AB határozatban úgy foglalt állást, a közérdekû adatok megismeréséhez való jog értelmezése során, hogy: „… az információszabadságot korlátozó törvényeket is megszorítóan kell értelmezni, mert az információszabadság, a közhatalom gyakorlásának nyilvánossága, az állam és a végrehajtó hatalom tevékenységének átláthatósága, ellenõrizhetõsége feltétele a bírálat jogának, a kritika szabadságának, a szabad véleménynyilvánításnak. Ez az alapjog tehát - az alkotmányos korlátok megítélésével összefüggésben - legalább annyi alkotmányos védelmet élvez, mint az „anyajog”, a véleménynyilvánítás szabadságjoga. A nyílt, áttetszõ és ellenõrizhetõ közhatalmi tevékenység, általában az állami szervek és a végrehajtó hatalom nyilvánosság elõtti mûködése a demokratizmus egyik alapköve, a jogállami államberendezkedés garanciája. A nyilvánosság próbája nélkül az állam polgáraitól „elidegenedett gépezetté”, mûködése kiszámíthatatlanná, elõreláthatatlanná, kifejezetten veszélyessé válik, mert az állam mûködésének átláthatatlansága fokozott veszélyt jelent az alkotmányos szabadságjogokra.”
Az Alkotmánybíróság 60/1994. (XII. 24.) AB határozata szerint „…az Alkotmánybíróság állandó gyakorlata, hogy a demokratikus államélet és közvélemény érdekében az állami tisztségviselõk és más közszereplõ politikusok alkotmányosan védett magánszférája másokénál szûkebb; különösen ki kell tenniük magukat mások kritikájának [legutóbb 36/1994. (VI. 24.) AB határozat, ABK 1994. június, 277.]. Ehhez azonban személyes adataik ismeretére is szükség lehet, amennyiben azok funkciójukkal vagy közszereplésükkel összefüggenek. A közhatalmat gyakorlók vagy a politikai közszereplést vállalók esetében a személyeknek - különösen a választópolgároknak - a közérdekû adatok megismeréséhez fûzõdõ joga elsõbbséget élvez az elõbbiek olyan személyes adatainak védelméhez képest, amelyek köztevékenységük és annak megítélése szempontjából jelentõsek lehetnek. Az e körbe esõ személyes adatok megismerhetõségére nem csupán az állami és a politikai közélet informált megvitatása érdekében van szükség, hanem az állami szervek helyes megítéléséhez és a mûködésükbe vetett bizalom megalapozásához is.”
Az Alkotmánybíróság e határozatára is tekintettel módosította az Országgyûlés 2005-ben az Avtv-t, és iktatta be a közfeladatot ellátó személyekkel kapcsolatosan a 19. § (4) bekezdéseként a következõ szabályt:
„ha törvény másként nem rendelkezik, közérdekbõl nyilvános adat az (1) bekezdésben meghatározott szervek feladat- és hatáskörében eljáró személy feladatkörével összefüggõ személyes adata, továbbá egyéb, közfeladatot ellátó személy e feladatkörével összefüggõ személyes adata. Ezen adatok megismerésére e törvénynek a közérdekû adatok megismerésére vonatkozó rendelkezéseit kell alkalmazni.”
Ennek megfelelõen, közérdekbõl nyilvános adat, ha az Alkotmánybíróság eljárását egy közfeladatot ellátó személy, e minõségében eljárva kezdeményezi. (Az általunk kért dokumentumok közül tehát az ilyen személyek által benyújtott kifogások nem anonimizálhatók. )
Az Alkotmánybíróság maga mondja ki, többek között az 56/1991. (XI. 8.) AB határozatában, amikor az Alkotmány 2. § -a (1) bekezdésének rendelkezését - " A Magyar Köztársaság független demokratikus jogállam."- értelmezi, hogy
„… a jogállamiság egyik alapvetõ követelménye, hogy a közhatalommal rendelkezõ szervek a jog által meghatározott szervezeti keretek között, a jog által megállapított mûködési rendben, a jog által a polgárok számára megismerhetõ és kiszámítható módon szabályozott korlátok között fejtik ki a tevékenységüket.”
A 34/1994. (VI. 24.) AB határozatában e követelményt az Alkotmány 61. § (1) bekezdésében szereplõ, a közérdekû adatok nyilvánossága és az azokhoz való hozzáférhetõség alkotmányos szabályával is összefüggésbe hozza:
„Az Alkotmány 61. § (1) bekezdése a közérdekû adatok megismerésére vonatkozó jogot is alkotmányos alapjogként garantálja, amely a kommunikációs alapjogok jogegyüttesébõl
az informáltsághoz való jogot, az információk megszerzésének szabadságát és állami elismerését, továbbá biztosítását jelenti. Az információkhoz való hozzáférhetõség, az információk szabad áramlása különösen a közhatalom és az állam szervei tevékenységének átláthatósága körében alapvetõ jelentõségû. A közérdekû adatok nyilvánossága, megismerhetõsége gyakran elõkérdése és feltétele a szabad véleménynyilvánításhoz való jog gyakorolhatóságának és azzal más vonatkozásban is szorosan összefügg.”
A megjelölt kifogásoknak - szükség szerint anonimizált formában – történõ kiadása, tartalmuk megismerésének lehetõvé tétele a hivatkozott AB-határozatok által megfogalmazott céloknak is megfelel, nem esik sem az Avtv., sem egyéb törvények nyilvánosságot korlátozó szabályai alá, ezért kérjük, hogy az Avtv. 20. §-ában foglaltaknak megfelelõen, az elektronikus formában is rendelkezésre álló dokumentumokat a joggal.jogert@gmail.com e-mail címre, a csak papíron rendelkezésre álló dokumentumokat pedig fénymásolatban a 2000 Szentendre, Fiastyúk u. 34. sz. címre postán megküldeni szíveskedjenek.
Amennyiben az Alkotmánybíróság a másolatkészítésért költségtérítést kíván felszámítani, ezt készek vagyunk megfizetni.
Budapest, 2007. október 7.
A beszkennelt válaszlevél (letölthetõ/megtekinthetõ .jpg formátumban)
A fentiek után a következõ levelet küldtük az adatvédelmi biztosnak. Erre a levélre mindeddig (2009. december 16.) nem érkezett válasz.
Dr. Péterfalvi Attila adatvédelmi biztos
1051 Postafiók: 1387 Budapest, Pf.: 40
Tisztelt Péterfalvi Úr!
A Joggal a Jogállamiságért Közhasznú Egyesület nevében azzal a kéréssel fordultam az Alkotmánybírósághoz, hogy adja ki – mint közérdekû adatokat – a kérelemben megjelölt OVB-határozatokkal szemben benyújtott kifogásokat.
Mellékelt kérelmünket, amelyben részletesen indokoltuk, mire alapozzuk azt, hogy e kifogások közérdekû adatnak tekintendõk, az Alkotmánybíróság, ugyancsak mellékelt válaszával elutasította, anélkül, hogy érdemi okfejtésbe bocsátkozott volna.
Kérem szíves állásfoglalását arról, hogy az Alkotmánybíróság jogszerûen járt-e el, amikor elutasította az adatigénylésünket.